Apstiprināts

ar Ventspils Izglītības pārvaldes vadītāja 1. vietnieka

05.07.2023. rīkojumu Nr. 145

|  |
| --- |
| **Ventspils valstspilsētas pašvaldības stipendijas studējošiem, kuri augstākajā izglītības iestādē apgūst pedagoģiskās izglītības programmu, pretendentu atlases konkursa****NOLIKUMS**  |
|  | *Izdots saskaņā ar Ventspils valstspilsētas pašvaldības domes 28.10.2021. saistošo noteikumu Nr. 11 “Par Ventspils valstspilsētas pašvaldības stipendijas studējošiem, kuri augstākajā izglītības iestādē apgūst pedagoģiskās izglītības programmu, piešķiršanas kārtību” 5.punktu, Ventspils valstspilsētas domes 07.12.2018. nolikuma Nr.2 “Ventspils valstspilsētas pašvaldības iestādes “Ventspils Izglītības pārvalde” nolikums” 13.6. punktu, Ventspils valstspilsētas pašvaldības domes 20.01.2022. lēmumu Nr. 4 “Par atbalstāmajām pedagoģisko studiju programmām”* |

1. **Vispārīgie jautājumi**
	1. Nolikums nosaka kārtību, kādā tiek organizēts atklāts konkurss par Ventspils valstspilsētas pašvaldības (turpmāk – Pašvaldība) stipendijas studējošiem, kuri augstākajā izglītības iestādē apgūst pedagoģiskās izglītības programmu (turpmāk – Stipendija), pretendentu atlasi (turpmāk – Konkurss).
	2. Konkursa mērķis ir izvēlēties divus Stipendijas pretendentus.
	3. Konkursa uzdevums ir izvērtēt Stipendijas pretendentu atbilstību kritērijiem, kas norādīti Pašvaldības domes 28.10.2021. saistošo noteikumu Nr. 11 “Par Ventspils valstspilsētas pašvaldības stipendijas studējošiem, kuri augstākajā izglītības iestādē apgūst pedagoģiskās izglītības programmu, piešķiršanas kārtību” (turpmāk – Noteikumi Nr.11) 7. punktā.
	4. Konkursa organizēšanu veic Pašvaldības iestāde “Ventspils Izglītības pārvalde” (turpmāk – Izglītības pārvalde), bet Stipendijas pretendentu izvērtēšanu – Pašvaldības domes Izglītības komisija (turpmāk – Komisija).
2. **Pieteikumu iesniegšanas kārtība**
	1. Stipendijas pretendentam **līdz 2023. gada 10. augustam** jāiesniedz pieteikums (1. pielikums) un sekojoši dokumenti (dokumentu kopijas):
		1. motivācijas vēstule (ne vairāk kā viena A4 formāta lapa datorrakstā);
		2. Latvijas Valsts akreditētā izglītības iestādes vai ārvalstu izglītības iestādes, kuras izdotie diplomi tiek atzīti Latvijā (turpmāk – Izglītības iestāde), izziņa, ka pretendents ir pilna vai nepilna laika augstākās izglītības profesionālās vai akadēmiskās akreditētas programmas students (vismaz trešā studiju gada) vienā no sekojošajām pedagoģisko studiju programmām:
			1. Matemātikas skolotājs;
			2. Fizikas skolotājs;
			3. Sociālo zinību un vēstures skolotājs;
			4. Latviešu valodas un literatūras skolotājs;
			5. Mūzikas skolotājs.
		3. Izglītības iestādes izziņa par to, ka pretendents noteiktajā termiņā ir sekmīgi nokārtojis nepieciešamos pārbaudījumus un pilnībā ieguvis attiecīgajam akadēmiskā gada semestrim paredzēto kredītpunktu skaitu un neatrodas akadēmiskajā atvaļinājumā;
		4. sekmju izraksts par 2022./2023. studiju gadu;
		5. pretendenta apliecinājums par apņemšanos Stipendijas piešķiršanas gadījumā nodibināt darba tiesiskās attiecības studiju laikā vai ne vēlāk kā trīs mēnešu laikā pēc studiju beigšanas ar vienu vai vairākām Pašvaldības dibinātām izglītības iestādēm, un pēc studiju pabeigšanas nostrādāt vienā vai vairākās Pašvaldības dibinātās izglītības iestādēs atbilstoši iegūtajai izglītībai ne mazāk kā trīs gadus (2. pielikums).
	2. Dokumentu oriģinālus Stipendijas pretendentam jāuzrāda pirms līguma par Stipendijas piešķiršanu slēgšanas.
	3. Pieteikums un Nolikuma 2.1.punktā norādītie dokumenti (dokumentu kopijas) jāiesniedz:
		1. *nosūtot pa pastu*, norādot adresātu Ventspils Izglītības pārvalde, Raiņa iela 10, Ventspils, LV-3601, pasta zīmogs 10.08.2023.
		2. *iesniedzot personīgi* Ventspils Izglītības pārvaldē, Raiņa ielā 10, Ventspilī, 2.stāvā, 14.kabinetā, iepriekš piesakoties par tālr. 636 01221;
		3. *nosūtot uz e-pastu* vip@ventspils.lv, *parakstītus ar drošu elektronisko parakstu*.
	4. Iesniedzot pieteikumu un tam pievienotos dokumentus (dokumentu kopijas), Stipendijas pretendents apliecina, ka iepazinies ar Konkursa noteikumiem un līgumu par Stipendijas piešķiršanu projektu (3.pielikums).
	5. Stipendijas pretendentam ir tiesības atsaukt iesniegto pieteikumu pirms pretendentu pieteikšanās termiņa beigām, kas norādīts Nolikuma 2.1. punktā.
3. **Pieteikumu izskatīšana un lēmuma pieņemšana**
	1. Izglītības pārvalde izskata Stipendijas pretendentu iesniegtos pieteikumus un tiem pievienotos dokumentus (dokumentu kopijas) un iesniedz tos izvērtēšanai Komisijai līdz 2023. gada 10. augustam.
	2. Komisija vērtē tikai tos Stipendijas pretendentu iesniegtos pieteikumus un dokumentus (dokumentu kopijas), kuri atbilst Noteikumi Nr.11 7.punktā noteiktajiem kritērijiem un Konkursa nolikuma prasībām.
	3. Komisijai ir tiesības uzaicināt Stipendijas pretendentu uz Komisijas sēdi, kurā tiek izskatīts tā iesniegtais pieteikums un tam pievienotie dokumenti (dokumentu kopijas).
	4. Ņemot vērā Komisijas ieteikumu, Izglītības pārvalde septiņu dienu laikā pieņem lēmumu par Stipendijas piešķiršanu vai atteikumu piešķirt stipendiju, nosūtot lēmumu pretendentam.
	5. Atkārtotu Konkursu izsludina, ja:
		1. Konkursam nav pieteicies neviens Stipendijas pretendents;
		2. saskaņā ar Komisijas ieteikumu neviens no Stipendijas pretendentiem neatbilst izvirzītajiem kritērijiem.
4. **Līgums ar Stipendijas piešķiršanu**
	1. Līgumu par Stipendijas piešķiršanu ar pretendentu slēdz Izglītības pārvalde.
5. **Nobeiguma noteikumi**
	1. Konkursa nolikums tiek publicēts Izglītības pārvaldes mājas lapā www.vip.ventspils.lv.
	2. Konkursa dokumentu saglabāšana tiek nodrošināta saskaņā ar Izglītības pārvaldes nomenklatūru, ievērojot normatīvo aktu prasības fizisko personu datu aizsardzības un informācijas atklātības jomā.

|  |  |
| --- | --- |
| Vadītājas 1. vietnieks | Oskars Tērvids |
|  |  |
| Administratīvās nodaļas vadītāja | Sigita Stendere |

1.pielikums

Ventspils valstspilsētas pašvaldības stipendijas studējošiem,

kuri augstākajā izglītības iestādē apgūst pedagoģiskās

izglītības programmu, pretendentu atlases konkursa nolikumam

Ventspils Izglītības pārvaldei

Raiņa iela 10, Ventspils, LV-3601

\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds)*

 \_\_\_\_\_\_\_\_\_\_\_\_\_\_\_\_\_\_\_\_\_

*(personas kods)*

\_\_\_\_\_\_\_\_\_\_\_\_\_\_\_\_\_\_\_\_\_

*(dzīvesvietas adrese)*

\_\_\_\_\_\_\_\_\_\_\_\_\_\_\_\_\_\_\_\_\_

*(tālr. numurs, e-pasts)*

**PIETEIKUMS**

\_\_\_.\_\_\_.2023.

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(vārds, uzvārds)*, piesaku sevi Ventspils valstspilsētas pašvaldības stipendijas studējošiem, kuri augstākajā izglītības iestādē apgūst pedagoģiskās izglītības programmu, pretendentu atlases konkursam.

Apliecinu, ka esmu iepazinies ar konkursa nolikumu un līguma par stipendijas piešķiršanu projektu.

Pielikumā *(uzskaitīt pievienotos dokumentus/dokumentu kopijas saskaņā ar nolikuma 2.1.punktu)*:

\_\_\_\_\_\_\_\_\_\_\_\_\_\_\_\_\_ *(paraksts, atšifrējums)*

2.pielikums

Ventspils valstspilsētas pašvaldības stipendijas studējošiem,

kuri augstākajā izglītības iestādē apgūst pedagoģiskās

izglītības programmu, pretendentu atlases konkursa nolikumam

Ventspils Izglītības pārvaldei

Raiņa iela 10, Ventspils, LV-3601

\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds)*

 \_\_\_\_\_\_\_\_\_\_\_\_\_\_\_\_\_\_\_\_\_

*(personas kods)*

\_\_\_\_\_\_\_\_\_\_\_\_\_\_\_\_\_\_\_\_\_

*(dzīvesvietas adrese)*

\_\_\_\_\_\_\_\_\_\_\_\_\_\_\_\_\_\_\_\_\_

*(tālr. numurs, e-pasts)*

**APLIECINĀJUMS**

\_\_\_.\_\_\_.2023.

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(vārds, uzvārds)*, apliecinu, ka stipendijas piešķiršanas gadījumā apņemos nodibināt darba tiesiskās attiecības:

□ studiju laikā;

□ ne vēlāk kā trīs mēnešu laikā pēc studiju beigšanas\*

ar vienu vai vairākām Ventspils valstspilsētas pašvaldības dibinātām izglītības iestādēm, un pēc studiju pabeigšanas nostrādāt vienā vai vairākās Ventspils valstspilsētas pašvaldības dibinātās izglītības iestādēs atbilstoši iegūtajai izglītībai ne mazāk kā trīs gadus.

\_\_\_\_\_\_\_\_\_\_\_\_\_\_\_\_\_ *(paraksts, atšifrējums)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\* atzīmēt 1 no piedāvātajiem variantiem*